**Izlet u Zagreb**

Ukrcao sam se u autobus u 5 sati i 50 minuta u svom selu Tompojevci. Trebali smo sa školom poći na izlet u Zagreb.

Naše prvo stajanje bilo je na odmorištu Staro Petrovo Selo. Kada smo stigli u Zagreb, prvo što smo posjetili bio je Tehnički muzej, i to Planetarij koji se nalazi u sklopu muzeja. Nakon obilaska Planetarija išli smo u rudnik ispod muzeja gdje su nam objasnili kako se iz rudnika komunicira s površinom u hitnim slučajevima. Razgledavali smo i lokomotive na parni pogon i zanimljive avione. Naravno da smo nakon ovih uzbuđenja ogladnili pa su nas odvezli u restoran u zagrebačkom parku Maksimir, gdje smo ručali. A kako je u blizini i Dinamov stadion, posjetili smo i njega. Ondje smo se i najviše slikali. Naš izlet bližio se kraju – za kraj našeg istraživanja glavnog grada posjetili smo Zoološki vrt. Nikad nisam bio u tako velikom zoološkom vrtu pa su mi i mnoge životinje bile nepoznate, no naučio sam puno novih stvari.

Kući smo se vratili oko 11 sati. Na izletu mi je bilo super i htio bih opet ići u Zagreb!

Marko Kampić, 5.r.